b'\n_START_ARTICLE_\nPlymouth\n_START_SECTION_\nZgodnja zgodovina\n_START_PARAGRAPH_\nV okoli\xc5\xa1kih jamah so na\xc5\xa1li kosti homo sapiensa iz zgodnjega paleolitika (okoli 15.000 let).  Artefakte iz \xc4\x8dasa bronaste do srednje \xc5\xbeelezne dobe so na\xc5\xa1li na Mount Batten, kar ka\xc5\xbee da je bila naselbina ena od glavnih trgovskih pristani\xc5\xa1\xc4\x8d dr\xc5\xbeave v tistem \xc4\x8dasu.  Neznano naselje z imenom "Tamari Ostia" (estuarij Tamar), ki je navedeno v Ptolemejevi Geographia domnevajo, da se je nahajalo na obmo\xc4\x8dju modernega mesta. _NEWLINE_Naselje Plympton, bolj oddaljeno od reke Plym kot sedanji Plymouth, je bilo tudi trgovsko pristani\xc5\xa1\xc4\x8de, vendar pa se je reka v zgodnjem 11. stoletju zamuljila in prisilila mornarje in trgovce, da se usidrajo blizu ustja reke. Nekaj \xc4\x8dasa se je ta vas imenovala Sutton, kar je pomenilo ju\xc5\xbeno mesto v starem angle\xc5\xa1kem jeziku. Ime Plymouth, kar pomeni "ustje reke Plym" je bilo prvi\xc4\x8d omenjeno leta 1211 v Pipe Roll (zvitki z ra\xc4\x8dunovodskimi evidencami, ki jih je hranila angle\xc5\xa1ka dr\xc5\xbeavna blagajna).\n_START_SECTION_\nZgodnja obramba in renesansa\n_START_PARAGRAPH_\nMed stoletno vojno je v napadu Francozov leta 1340 pogorel dvorec, vendar jim ni uspelo priti v mesto. Leta 1403 so mesto po\xc5\xbegali Bretonski plenilci. Zgradili so niz utrdb v tudorskih in elizabetinskih obdobjih, med katerimi so \xc5\xa1tirje okrogli stolpi na\xc5\xa1li prostor na mestnem grbu; ostanki dveh izmed njih \xc5\xa1e vedno mogo\xc4\x8de najti na Mount Batten in na Sutton Pool pod Royal Citadel._NEWLINE_V 16. stoletju je bila lokalno pridelana volna glavno izvozno blago. Plymouth je bilo doma\xc4\x8de pristani\xc5\xa1\xc4\x8de za uspe\xc5\xa1ne pomorske trgovce, med njimi Sir John Hawkins (angle\xc5\xa1ki ladjedelni\xc4\x8dar, pomor\xc5\xa1\xc4\x8dak, trgovec, navigator, pirat in trgovec s su\xc5\xbenji), ki je bil vodilni pirat Anglije v trgovini s su\xc5\xbenji na Atlantiku, kakor tudi gospod Francis Drake. Po legendi je Drake vztrajal na dokon\xc4\x8danju igre skodelic na polo\xc5\xbeaju Hoe, preden je napadel \xc5\xa1pansko armado leta 1588. Leta 1620 so iz Plymoutha odpluli v Novi svet Romarski o\xc4\x8detje, da bi ustanovili kolonijo Plymouth, drugo angle\xc5\xa1ko kolonijo v dana\xc5\xa1njih Zdru\xc5\xbeenih dr\xc5\xbeavah Amerike._NEWLINE_V angle\xc5\xa1ki dr\xc5\xbeavljanski vojni je bil Plymouth na strani parlamentarcev in je bil od rojalistov oblegan skoraj \xc5\xa1tiri leta. Zadnji ve\xc4\x8dji kraljev napad je vodil Sir Richard Grenville s tiso\xc4\x8d vojaki, vendar so bili pora\xc5\xbeeni s strani Plymothian\xc4\x8danov. Dr\xc5\xbeavljanska vojna se je kon\xc4\x8dala kot parlamentarna zmaga, vendar je kralj Karel II. Angle\xc5\xa1ki leta 1660 obnovil monarhijo, nakar so zaprli \xc5\xa1tevilne parlamentarne junake na otoku Drake. Gradnja kraljeve citadele se je za\xc4\x8dela leta 1665. Bila je oboro\xc5\xbeena s topom obrnjenim tako na morje kot v mesto, \xc4\x8de bi prebivalci nasprotovali kroni.\n_START_SECTION_\nPlymouth Dock, vojna mornarica in Foulston\n_START_PARAGRAPH_\nV celotnem 17. stoletju je Plymouth postopoma izgubljal svojo premo\xc4\x8d kot trgovsko pristani\xc5\xa1\xc4\x8de. Z blagom proizvedenim drugje v Angliji je bilo preve\xc4\x8d stro\xc5\xa1kov za prevoz v Plymouth in mesto ni imelo sredstev za uvoz in predelavo sladkorja in tobaka. V trgovini s su\xc5\xbenji na Atlantiku v za\xc4\x8detku 18. stoletja so igrali relativno majhno vlogo._NEWLINE_V bli\xc5\xbenji \xc5\xbeupniji Stoke Damerel je bila prva ladjedelnica HMNB Devonport, odprta v letu 1690 na vzhodnem bregu reke Tamar. Nadaljnje doke so tu zgradili leta 1727, 1762 in 1793. Naselbina, ki se je razvila, se je takrat imenovala "Dock" ali "Plymouth Dock" in s\xc4\x8dasoma je prerasla v novo mesto, lo\xc4\x8deno od Plymoutha. V letu 1712 je bilo 318 zaposlenih mo\xc5\xa1kih, leta 1733 je zrasla populacija na 3000 ljudi._NEWLINE_Pred drugo polovicoi 18. stoletja, so bili glavni uvoz preko Plymoutha \xc5\xbeitarice, les in premog. V tem \xc4\x8dasu je bil pravi vir bogastva sosednje mesto Plymouth Dock (preimenovan leta 1824 v Devonport) in glavni delodajalec v celotni regiji je bila ladjedelnica. Trije kraji, somestje Plymouth, Stonehousu in Devonport so u\xc5\xbeivali blaginjo v poznem 18. in za\xc4\x8detku 19. stoletja in so obogateli za vrsto neo-klasi\xc4\x8dnih urbanih zgradb, ki jih je zasnoval arhitekt John London Foulston. Foulston je pomemben tako za Devonport kot Plymouth in je bil odgovoren za ve\xc4\x8d velikih javnih zgradb, od katerih so bile mnoge kasneje uni\xc4\x8dene, tudi Athenaeum, Kraljevo gledali\xc5\xa1\xc4\x8de in hotel Royal in \xc5\xa1e veliko na Union Street._NEWLINE_Miljo dolg valobran v Plymouth Sound je oblikoval John Rennie, da bi za\xc5\xa1\xc4\x8ditili flote, ki so se gibale v Devonport in iz njega. Delo se je za\xc4\x8delo leta 1812. \xc5\xa0tevilne tehni\xc4\x8dne te\xc5\xbeave in ponavljajo\xc4\x8da se \xc5\xa1koda ter nevihte so bili razlog, da ni bil kon\xc4\x8dan do leta 1841, dvajset let po Renniejevi smrti. Leta 1860 je bil obro\xc4\x8d utrdb Palmerston zgrajen okoli obrobja Devonporta, da bi za\xc5\xa1\xc4\x8ditili ladjedelnico pred napadom iz katere koli smeri._NEWLINE_V drugi polovici 19. stoletja so preko Plymoutha iz obeh Amerikah in Evrope pretovorili najve\xc4\x8d koruze, p\xc5\xa1enice, je\xc4\x8dmena, sladkornega trsa, gvana, natrijevega nitrata in fosfata. Razvijati se je za\xc4\x8dela industrija, \xc5\xbeeleznice in tramvaj ter ve\xc4\x8d manj\xc5\xa1ih kemi\xc4\x8dnih obratov.\n_START_SECTION_\nNa\xc4\x8drt za Plymouth 1943\n_START_PARAGRAPH_\nMed prvo svetovno vojno je bil Plymouth vstopna to\xc4\x8dka za \xc5\xa1tevilne \xc4\x8dete iz celega cesarstva in razviti tudi kot objekt za izdelavo bomb. \xc4\x8ceprav so ve\xc4\x8dje enote kraljeve mornarice preselili k bolj varnemu Scapa Flow, je bil Devonport pomembno izhodi\xc5\xa1\xc4\x8de za spremstvo plovil in popravila. Ladje so upravljali iz Mount Battena._NEWLINE_V drugi svetovni vojni je bil Devonport sede\xc5\xbe Western Approaches Command do leta 1941 in Sunderland za plovila Royal Australian Air Force. To je bila pomembna to\xc4\x8dka za vkrcanje ameri\xc5\xa1kih vojakov za Dan -D. Mesto je bilo mo\xc4\x8dno bombardirano od nem\xc5\xa1ke Luftwaffe, v seriji 59 napadov znanih kot Plymouth Blitz. \xc4\x8ceprav so bile ladjedelnice glavni cilji, je bilo v centru mesta ve\xc4\x8d kot 3700 hi\xc5\xa1 popolnoma uni\xc4\x8denih ve\xc4\x8d kot 1000 civilistov je izgubilo \xc5\xbeivljenje. To je bilo v veliki meri posledica statusa Plymoutha kot pomembnega pristani\xc5\xa1\xc4\x8da. Charlesovo cerkev so prizadele za\xc5\xbeigalne bombe in je bila delno uni\xc4\x8dena leta 1941, vendar ni bila poru\xc5\xa1ena. Zdaj je uradno trajni spomenik bombardiranja Plymouth med II. svetovno vojno._NEWLINE_Med letoma 1951 in 1957 je Sir Patrick Abercrombie na\xc4\x8drtoval prenovo ve\xc4\x8d kot 1000 domov. Uporabljali so inovativne monta\xc5\xbene sisteme. Do leta 1964 je bilo zgrajenih ve\xc4\x8d kot 20.000 novih domov. Leta 1962 je bil zgrajen modernisti\xc4\x8dni visok Civic Center, arhitekturno pomemben primer sredine dvajsetega stoletja. Zaradi slabega vzdr\xc5\xbeevanja je v slabem stanju, in njegov lastnik mestna uprava Plymoutha ga je za\xc5\xa1\xc4\x8ditila kot angle\xc5\xa1ko dedi\xc5\xa1\xc4\x8dino, da se prepre\xc4\x8di njeno ru\xc5\xa1enje.\n_START_SECTION_\nKlima\n_START_PARAGRAPH_\nSkupaj z ostalo jugozahodno Anglijo ima Plymouth zmerno oceansko podnebje (Koppen CFB), ki je obi\xc4\x8dajno bolj mokro in milej\xc5\xa1e kot v ostali Angliji. Zato tukaj gojijo \xc5\xa1irok spekter eksoti\xc4\x8dnih rastlin. Letna povpre\xc4\x8dna temperatura je pribli\xc5\xbeno 11 \xc2\xb0C. Zaradi spreminjajo\xc4\x8dega u\xc4\x8dinka morja je sezonski razpon manj\xc5\xa1i kot drzgje v Veliki Britaniji. Februar je najhladnej\xc5\xa1i mesec s srednjimi najni\xc5\xbejimi temperaturami med 3 in 4 \xc2\xb0C. Sneg je redek. Julij in avgust sta najtoplej\xc5\xa1a meseca, s povpre\xc4\x8dno dnevno najvi\xc5\xa1jimi vrednostmi nad 19 \xc2\xb0C.\n_START_SECTION_\nGospodarstvo\n_START_PARAGRAPH_\nZaradi njegove obalne lege, je gospodarstvo Plymoutha \xc5\xbee tradicionalno pomorsko, zlasti v mornarici je zaposlenih ve\xc4\x8d kot 12.000 ljudi in pribli\xc5\xbeno 7500 v oboro\xc5\xbeenih silah. Plymouth Gin Distillery je bila za proizvodnjo gina ustanovljena \xc5\xbee leta 1793. Od leta 1980 se je \xc5\xa1tevilo zaposlenih v obrambnem sektorju bistveno zmanj\xc5\xa1alo, pove\xc4\x8dal pa se je javni sektor zlasti v upravi, zdravstvu, \xc5\xa1olstvu in in\xc5\xbeeniringu._NEWLINE_Ladjedelnica Devonport je le mornari\xc5\xa1ka baza v Veliki Britaniji, kjer se izvajajo remonti jedrskih podmornic. Mornarica ocenjuje, da ladjedelnica ustvari okoli 10% prihodkov Plymouth. Plymouth ima najve\xc4\x8djo skupino morskih in pomorskih podjetij na jugozahodu s 270 podjetji, ki delujejo v okviru sektorja. Drugi bistveni delodajalci so univerza 30.000 \xc5\xa1tudenti in skoraj 3000 zaposlenimi, kot tudi Tamar Science Park, ki zaposluje 500 ljudi v 50 podjetjih._NEWLINE_Plymouth ima povojne nakupovalne povr\xc5\xa1ine v centru mesta z veliko conami za pe\xc5\xa1ce. V maloprodajnih povr\xc5\xa1inah se Plymouth uvr\xc5\xa1\xc4\x8da med prvih pet v regiji South West in 29. na nacionalni ravni. Plymouth je bilo eno od prvih desetih britanskih mest, ki so presku\xc5\xa1ala nova okolja Business Improvement District. Tinside Pool se nahaja ob vzno\xc5\xbeju Hoe in je za\xc5\xa1\xc4\x8diten v razredu II. od leta 1998, da bi se ponovno vzpostavilo stanje iz leta.\n_START_SECTION_\nZanimivosti\n_START_PARAGRAPH_\nPo angle\xc5\xa1ki dr\xc5\xbeavljanski vojni leta 1666 zgrajena Royal Citadel (Kraljeva cidatela) na vzhodnem koncu Plymouth Hoe, za obrabo pred voja\xc5\xa1kimi napadi. Hoe je nekoliko vi\xc5\xa1ja apnen\xc4\x8dasta planota na koncu severnega Plymouth Sound, od leta 1817 je javni park, iz katerega je lep razgled na Plymouth Sound. Na bregovih spodaj je polkro\xc5\xbeni morski plavalni bazen Tinside Pool, zgrajen leta 1935 v slogu Art d\xc3\xa9co._NEWLINE_Stolp Smeaton, ki je bil zgrajen leta 1759 kot svetilnik na skali naj bi se videl 23 km od obale. Leta 1887 sta bili zgornji dve tretjini obnovljeni. Visok je 22 m in slu\xc5\xbei kot svetilnik._NEWLINE_Plymouth ima 20 spominskih vojnih obele\xc5\xbeij. V parku na Hoe jih je devet, med njimi: Plymouth Naval Memorial, spomenik ubitim v svetovnih vojnah I. in II. in spomenik nacionalni armadi, v spomin na poraz \xc5\xa1panske armade._NEWLINE_Najzgodnej\xc5\xa1e pristani\xc5\xa1\xc4\x8de Plymoutha, ki se imenuje "Sutton" ima 100 za\xc5\xa1\xc4\x8ditenih stavb in najve\xc4\x8djo koncentracijo tlakovanih ulic v Veliki Britaniji. Mayflower Steps v Sutton Pool je spominsko obele\xc5\xbeje odhoda Pilgrim Fathers v Novi svet leta 1620. Na Sutton Pool je National Marine Aquarium, ki prikazuje 400 morskih vrst in ima najgloblji bazen za akvarije v GB._NEWLINE_Rimokatoli\xc5\xa1ka katedrala St. Maria in St. Bonifatius zgrajena v 1850-tih v neogotskem slogu._NEWLINE_Zahodno od mesta Devonport je ena od zgodovinskih \xc4\x8detrti Plymoutha. V okviru projekta obnove tiso\xc4\x8dletja je predvidena pot Devonport Heritage Trail_NEWLINE_Plymouth je izhodi\xc5\xa1\xc4\x8de za obisk za\xc5\xa1\xc4\x8ditenega obmo\xc4\x8dja Dartmoor, doline Tamar in pla\xc5\xbee jugovzhodnega Cornwalla._NEWLINE_V bli\xc5\xbeini Plymoutha je ve\xc4\x8d dvorcev z obse\xc5\xbenimi parki. Mount Edgcumbe House na polotoku Rame zahodno od Plymouth Sound je kupil leta 1971 Cornwall in uredil krajinski park. Drugi dvorci na polotoku Rame so \xc5\xa1e: severovzhodno od vasi Antony se nahaja Antony House, vzhodno od mesta Plympton se nahaja Saltram House in severno od Plymoutha, ob reki Tamar le\xc5\xbei srednjeve\xc5\xa1ka gra\xc5\xa1\xc4\x8dina Cotehele.'